สวัสดีครับคุณ ผมมีอาการชาใบหน้าข้างขวา บริเวณ กระพุ้งแก้ม กับโหนกแก้ม (ขากรรไกด้วย แต่ไม่แน่ใจ) ก่อนมีอาการชาผมนั่งขัดตะหมาด แล้วเอียงตัวลงไปทางด้านขวา พอเอียงตัวตรงกลับมาแล้วรู้สึกเหมือนจะวูบๆ เหมือนหน้ามืด หัวซีดขวารู้สึกหน่วงๆ แล้วก็ชาบริเวณแก้มเลยครับ อาการชาแบบ แปรบๆ จี๊ดๆ ตึงๆ บางทีอาการชาเหมือนจะดีขึ้นแต่ยังรู้สึกชาอยู่ แต่ไม่ได้ชาจนไม่รู้สึกอะไรเลย ก้มหน้าลงไม่ได้จะรู้สึกเกร็งหน้า และชาๆ แต่ตอนนอนลงจะไม่รู้สึกชา บางทีรู้สึกชารามไปถึงหู เป็นมาอาทิตย์กว่าๆ แล้วยังไม่หายไปเลยครับ เกิดจากสาเหตุอะไรครับ
สวัสดีค่ะ อาการชาดังกล่าวมา อาจเกิดจาก-ปลายเส้นประสาทอักเสบ เช่นการนั่งกดทับนานๆ การขาดวิตามินบี เป็นโรคเบาหวาน โรคพิษสุราเรื้อรัง-โรคงูสวัด มักมีอาการปวดหรือชานำมาก่อนที่จะมีตุ่มน้ำใสขึ้น-การบาดเจ็บ โดยเส้นประสาทอาจเกิดความเสียหายจากอาการบาดเจ็บต่าง ๆ เช่น กระดูกทับเส้น นรองกระดูกเคลื่อน-การขาดเลือดในสมองบางส่วน ทำให้ชาครึ่งซีก อาจมีกล้ามเนื้ออ่อนแรง ใบหน้าเบี้ยว ปากเบี้ยวร่วมด้วยแนะนำหลีกเลี่ยงการทำท่าที่กดทับบริเวณที่ชา ออกกำลังกายสม่ำเสมอและควรทำการยืดเหยียดกล้ามเนื้อเป็นประจำ รับประทานอาหารให้ครบ 5 หมู่หากชาเป็นมากขึ้นเรื่อยๆ ลามไปหลายตำแหน่ง เป็นตลอดเวลาไม่หาย ชาเหมือนชาหนาๆหรือเป็นแค่ครึ่งซีกร่วมกับมีอ่อนแรง ควรรีบไปพบแพทย์